הפסטיבל הבינלאומי לקולנוע גאה

הפסטיבל הבינלאומי לקולנוע גאה (ידוע גם בכינויו באנגלית: TLVFest) הוא פסטיבל סרטי קולנוע המתקיים בתל אביב פעם בשנה בחודש אוקטובר, נמשך עשרה ימים, ומוקדש כולו לסרטים להט"ביים - סרטים של יוצרים ויוצרות העוסקים בנושאי לסביות, הומוסקסואליים, טרנסקסואלים וביסקסואלים. במהלך ימי הפסטיבל משולבות הקרנות של מגוון סרטים שרובם אינם מיועדים להפצה בישראל לצד מפגשים עם יוצרי קולנוע מישראל ומחו"ל, סדנאות ופרויקטים מיוחדים. לצד הקרנת סרטים מהעולם, הפסטיבל שם דגש על עידוד היצירה הישראלית המקורית, מקיים תחרות לסרטים ישראלים קצרים נושאת פרסים ונותן במה לאמנים ויוצרים מקרב קהילת הלהט"ב.

אודות הפסטיבל
הפסטיבל נוסד בשנת 2006, פרי יוזמתם וניהולם המשותף של במאי הקולנוע יאיר הוכנר ושל גדי לשמן. הוא החל את דרכו באולמות ההקרנה הפרטיים שבחנות האוזן השלישית בתל אביב-יפו. בשל הצלחתו הרבה, עבר הפסטיבל בשנה שלאחר מכן לסינמטק תל אביב. החל משנתו השנייה מנוהל הפסטיבל על ידי יאיר הוכנר.

בשנתו החמישית של הפסטיבל ליוותה את האירוע לראשונה נציגות רשמית של עיריית תל אביב-יפו ושל הכנסת, בדמות חבר הכנסת ניצן הורוביץ. כמו כן נכחו בפסטיבל נציגים של קרן הקולנוע הישראלי וקרן יהושע רבינוביץ לאמנויות תל אביב. הקרן החדשה לקולנוע וטלוויזיה סרבה לסייע במימון הפסטיבל.

במהלך שנות קיומו התארחו בפסטיבל מאות במאי, מפיקי ושחקני קולנוע מהעולם (כגון ברוס לה ברוס, כריסטין ואשון ומינק סטול ) והוצגו בו סרטי קולנוע ישראלי בהקרנות בכורה עולמיות וסרטים נוספים (כגון "אני אוהב אותך פיליפ מוריס") בהקרנות בכורה ארציות. לפי אתר הפסטיבל, האירוע נתקל מדי שנה בקשיים בגיוס חסויות, שכן חברות רבות חוששות לתת לפסטיבל חסות מסחרית מחשש שהציבור החרדי והדתי יחרים את מוצריהם או שירותיהם.

בשנת 2015, המליצה המועצה הישראלית לקולנוע במשרד התרבות והספורט, לקצץ כ-40% מתקציב פסטיבל.

בשנת 2017, מספר אורחי הפסטיבל ביטלו את הגעתם לפסטיבל, לאחר לחצים שהפעילה תנועת ה-BDS.

בשנת 2017, הודיע יאיר הוכנר על רצונו לפרוש מתפקידו כמנהל הפסטיבל. באותה שנה ניהול הפסטיבל הופקד בידיו של המפיק גיל סימה.

בשנת 2020, בעקבות מגפת הקורונה, נדחה הפסטיבל מחודש יוני והתקיים בחודש נובמבר בצורה מקוונת ומאז הוא מתקיים בחודש אוקטובר.

סרטים נבחרים שהוקרנו בפסטיבל

הסרטים הזוכים
תחרות בינלאומית
זוכי פרס הסרט הבינלאומי הטוב ביותר
+ שנה  שם הסרט  שם הבמאי/ת 2020  שפה משותפת  איזבל סנדובל 2021  מדבר פרטי  אלי מוריטיבה

זוכי פרס הסרט התיעודי הבינלאומי הטוב ביותר
+ שנה  שם הסרט  שם הבמאי/ת 2020  פנטזיות על קלידים  פוזי דיקסון

זוכי פרס הסרט הקצר הבינלאומי הטוב ביותר
+ שנה  שם הסרט  שם הבמאי/ת 2020  אני מדמם  תיאגו אמרל מינמיסאווה

תחרות ישראלית
זוכי פרס הסרט הקצר הישראלי הטוב ביותר
+ מס'  שנה  שם הסרט  שם הבמאי/ת 1  2006   2  2007  מבחן קבלה  נמרוד רינות 3  2008  "געוואלד"  נטעלי בראון 4  2009   5  2010  מילה  יואב ענבר 6  2011  Please Love  יעל שויד ואיה שויד 7  2012  סרק  מיכל ויניק 8  2013  גרייס  מיכל אהרונסון 9  2014  מכירת סוף עונה  אלי גלזר 10  2015  צמא  גיא סחף 11  2016  איך להיות לבד  ארז איזנשטיין 12  2017  אבנייר  הילל ראטה 13  2018  חדר מלחמה  בן הנטקנט 14  2019  מיני דיוי  שאולי מלמד 15  2020  יונית יונתן  אלון רטר 16  2021  אדוות  יעל נודלמן

זוכי פרס סרט הנוער הטוב ביותר
+ שנה  שם הסרט  שם הבמאי/ת 2020  בתמימות  נעמה נרקיס

ביקורות
בספטמבר 2025, יותר מ-1,200 אנשי תעשיית הקולנוע והטלוויזיה חתמו על עצומה בה הם מתחייבים שלא לעבוד עם מוסדות וחברות קולנוע ישראליות, בפרט הפסטיבל הבינלאומי לקולנוע גאה, שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני". הארגון טען כי רוב מוסדות וחברות הקולנוע בישראל מעולם לא תמכו בזכויות המלאות של הפלסטינים.

ראו גם
 הקולנוע הקווירי החדש

קישורים חיצוניים





הערות שוליים

קטגוריה:תל אביב-יפו: פסטיבלים
קטגוריה:להט"ב בישראל
קולנוע גאה
קטגוריה:אירועים בין-לאומיים בישראל